–v oddelku, ki zagotavlja podporo operacijam skupne zunanje in varnostne politike (SZVP)/evropske varnostne in obrambne politike (EVOP) ali mehanizmu za usklajevanje v primeru nujnih in kriznih razmer, ali

ki so plačani iz sredstev za tekoče poslovanje in so zaposleni:

Plačilo dodatka je omejeno na uradnike in druge uslužbence, ki so plačani iz sredstev za raziskave in so zaposleni:

To poročilo temelji na najnovejših popolnih letnih podatkih, ki so bili na voljo v času njegove priprave, in se nanaša na leto 2017. Zadeva vse institucije in zaradi izčrpnejšega pregleda vsebuje podobne podatke tudi glede uporabe neprekinjenega ali izmenskega dela (Uredba Sveta št. 300/76).

V skladu z uredbama Sveta o stalni pripravljenosti za delo (št. 495/77) in o posebno težkih delovnih pogojih (št. 858/2004) mora Komisija Svetu vsako leto poročati o številu uradnikov in drugih uslužbencev (po kategorijah), ki prejemajo dodatke, navedene v zadevnih uredbah, ter o skupnem znesku zadevnih odhodkov.

Dodatek za posebno težke delovne pogoje se izrazi v točkah, ki se dodelijo za vsako uro dejanskega dela, razlikuje pa se glede na posebnosti delovnih pogojev v zvezi z „varnostjo posameznika“, „delovnim mestom“ in „vrsto dela“. Število točk se giblje med 2 točkama, npr. za povprečno raven hrupa, ki presega 85 decibelov, in zgornjo mejo 50 točk v primeru, ko uradnik nosi izolirno ognjevarno obleko. Vsaka točka je enaka 0,032 % osnovne plače uradnika razreda 1, stopnje 1 (tj. 0,92 EUR v letu 2017).

–v oddelku, ki zagotavlja podporo operacijam skupne zunanje in varnostne politike (SZVP)/evropske varnostne in obrambne politike (EVOP) ali mehanizmu za usklajevanje v primeru nujnih in kriznih razmer,

ki so plačani iz sredstev za tekoče poslovanje in so zaposleni:

Plačilo dodatka je omejeno na uradnike in druge uslužbence, ki so plačani iz sredstev za raziskave in so zaposleni:

Računsko sodišče: Mesečno načrtovanje službe za varnost in varovanje, vzpostavljene leta 2011, je leta 2017 vključevalo stalno pripravljenost za delo doma 14 zaposlenih (10 leta 2016). Ti zagotavljajo varnost stavb in oseb v njih neprekinjeno vse leto.

Svet: Svet je leta 2017 dodatek za stalno pripravljenost za delo plačal 71 zaposlenim (62 leta 2016). Vzpostavljene so tri službe za pokrivanje naslednjih področij: (1) za informacijsko in komunikacijsko tehnologijo (IKT) za zagotovitev posredovanj za varovanje in pravilno delovanje informacijskih in komunikacijskih omrežij, (2) za varnost/varovanje za takojšen odziv na vse vrste incidentov, ki bi lahko vplivali na osebje GSS ter dejavnosti Sveta in Evropskega sveta, ter za podporo 24 ur na dan, sedem dni v tednu, uradnikom za varnost na misiji, (3) za hitro posredovanje pri pripravi besedila, objavi na internetu in razširjanju takojšnjih in nujnih izjav trenutnega predsedstva in predsednika Evropskega sveta v okviru SZVP/EVOP. V letu 2017 se je stalna pripravljenost za delo opravljala izključno doma.

V drugih generalnih direktoratih Komisije je stanje glede na leto 2016 tako rekoč nespremenjeno. Stalna pripravljenost za delo je večinoma povezana z varnostjo, tehničnimi napravami in računalniškimi storitvami. Vendar je ugotovljeno povečanje števila upravičencev za pokrivanje pomoči državam članicam 24 ur na dan, sedem dni v tednu (45 leta 2017 v primerjavi z 32 leta 2016), zlasti v okviru GD ECHO za zagotovitev spremljanja incidentov v realnem času ter takojšnega odziva na katastrofe povsod po svetu in v vsakem trenutku.

Komisija: Komisija je leta 2017 plačala dodatke za stalno pripravljenost za delo 394 zaposlenim (350 leta 2016). Okoli 40 % (152) je zaposlenih v enem od raziskovalnih središč. Razlogi za stalno pripravljenost za delo kot v preteklih letih ostajajo večinoma povezani z varnostjo in varovanjem (gasilska služba, spremljanje sevanja, varstvo pred sevanji itd.). V JRC se v večini primerov stalna pripravljenost za delo izvaja doma, razen v Ispri in Karlsruheju, kjer se zaradi posebnosti nalog storitve izvajajo na delovnem mestu ali doma.

Komisija ostaja edina institucija, ki izplačuje dodatke za posebno težke delovne pogoje, in sicer v JRC ter Uradu za infrastrukturo in logistiko v Bruslju (OIB).

Leta 2017 sta Odbor regij in Ekonomsko-socialni odbor vzpostavila skupni sistem stalne pripravljenosti za delo in neprekinjenega/izmenskega dela.

Svet, Komisija, Evropska služba za zunanje delovanje, Evropski parlament, Sodišče in Računsko sodišče uporabljajo stalno pripravljenost za delo in/ali neprekinjeno ali izmensko delo in plačujejo ustrezne dodatke v skladu z zakonodajo.

GD ECHO neprekinjeno delo uporablja od leta 2013 od ustanovitve centra za spremljanje in informiranje za pomoč državam članicam in Komisiji v primeru nesreč.

Komisija: V okviru Komisije je treba delo na ta način najpogosteje organizirati v JRC (zaradi narave nalog) in v GD HR (služba, ki izvaja naloge s področja varnosti in varovanja) (29 oziroma 46 zaposlenih v letu 2017).

Komisija: Komisija je edina institucija, ki je leta 2017 uporabila to možnost. Poleg Skupnega raziskovalnega središča, ki je to možnost uporabljalo že prej, je leta 2008 to možnost uvedel tudi Urad za infrastrukturo in logistiko v Bruslju (OIB), in sicer za eno svojih storitev (storitev reproduciranja).

Odbor regij – Evropski ekonomsko-socialni odbor: S 1. marcem 2017 je bila v Odboru regij in Evropskem ekonomsko-socialnem odboru v okviru varnostne službe uvedena skupna stalna pripravljenost za delo za zagotovitev, da je varnostno osebje dostopno in da se je v primeru incidentov, ki zahtevajo posredovanje, vedno sposobno odzvati, ko je institucija zaprta. Leta 2017 so bili v stalno pripravljenost za delo doma vključeni štirje zaposleni Odbora regij in dva zaposlena EESO.

Sodišče: Sodišče je leta 2017 plačalo dodatke za stalno pripravljenost za delo doma 24 zaposlenim. Ta storitev je bila uvedena novembra 2014 v Generalnem direktoratu za infrastrukturo. Direktorat za stavbe je odgovoren za zaščito institucije, požarno varnost ter varnost in zdravje pri delu. Vključuje tri enote, ki so pristojne za novogradnje, upravljanje stavb in varnost.

Evropska služba za zunanje delovanje: Evropska služba za zunanje delovanje je leta 2017 plačala dodatke za stalno pripravljenost za delo doma 15 zaposlenim (16 leta 2016), in sicer na naslednjih treh delovnih področjih: (1) varnostna služba za stalno varnost osebja ESZD, obiskovalcev, prostorov in materialnih sredstev v Bruslju ter varovanje tajnih podatkov (na sedežu in v delegacijah); (2) podpora za SZVP/EVOP za spremljanje dogodkov po vsem svetu 24 ur na dan, sedem dni v tednu, odziv na krizne razmere, incidente, kritične dogodke, posebne ali nujne primere, zagotavljanje podpore Visokemu predstavniku in akterjem EU, olajšanje sestankov krizne platforme ESZD zunaj običajnega delovnega časa; (3) služba za informacijsko in komunikacijsko tehnologijo prek komunikacijskega centra (COMCEN), ki zagotavlja storitve posredovanja tajnih podatkov vsem članom osebja ESZD, obenem pa opravlja tudi storitve za Generalni sekretariat Sveta, da se zagotovi hitra obdelava nujnih tajnih podatkov.

Na Komisiji se uporabljajo vse štiri stopnje (vrste dodatkov), pri čemer se stopnja 4 (neprekinjeno delo) večinoma uporablja v varnostnih službah.

Svet: Svet ima nepogrešljiv sistem izmenskega dela za zagotavljanje neprekinjenega delovanja služb, odgovornih za varnost in varovanje stavb in oseb v obeh stavbah institucije.

V okviru generalnega direktorata A je bila izvedena reorganizacija, da bi se dosegla optimalna učinkovitost zaposlenih. Enota za preprečevanje se je združila z direktoratom za varnost in zaščito, v katerem je bilo treba za opravljanje njegovih nalog skozi vse leto 2017 organizirati neprekinjeno delo (stopnja 4). Kot prej je bilo treba v drugih enotah, ki zagotavljajo različne vidike varnosti, organizirati izmensko delo (stopnja 1) in neprekinjeno delo (stopnja 4).

Z reorganizacijo teh služb, ki vključujejo uradnike AST in pogodbene uslužbence (FS II), se število dodatkov leta 2017 (85) ni povečalo v primerjavi z letom 2016 (86).

Evropski parlament: Evropski parlament je leta 2017 izplačal dodatke za neprekinjeno ali izmensko delo v (1) službah, odgovornih za varnost in varovanje v treh krajih dela: Bruslju, Strasbourgu in Luxembourgu, (2) službah, povezanih s sprejemom, varnostjo in kontrolo obiskovalcev (Parlamentarium, Hiša evropske zgodovine (od leta 2017), športno središče (od leta 2017)) ter obveščanjem prek centrale, ki v več jezikih ponuja različne storitve, kot so preusmeritve vhodnih in izhodnih klicev, zagotavljanje kontaktnih podatkov (telefonske številke in številke telefaksov, elektronski naslovi in naslovi uradov), informacije o sejah in stavbah Evropskega parlamenta.

Vzpostavljena vrsta storitve se izvaja kot dvoizmensko delo (stopnja 1), kot dvoizmensko delo, vključno ponoči, ob koncu tedna in med prazniki (stopnja 2), ali kot neprekinjeni delovni čas 24 ur na dan (stopnja 4). Število upravičencev je leta 2017 znašalo 581 (570 leta 2016).

Računsko sodišče: Od leta 2011 Računsko sodišče uporablja neprekinjeno ali izmensko delo na področjih varnosti in varovanja ter v telefonski centrali/recepciji. Vzpostavljeno neprekinjeno ali izmensko delo se izvaja kot dvoizmensko delo (stopnja 1) in kot neprekinjeni delovni čas 24 ur na dan (stopnja 4). Število upravičencev je leta 2017 znašalo 16 (14 leta 2016).

Evropska služba za zunanje delovanje: Leta 2017 je Evropska služba za zunanje delovanje izplačala 38 dodatkov za neprekinjeno/izmensko delo za dnevno zagotavljanje spremljanja, ocenjevanja in opozarjanja v primeru politično pomembnih dogodkov ali razmer, in sicer 24 ur na dan, sedem dni v tednu, ter zagotavljanje storitev posredovanja tajnih podatkov vsem zaposlenim ESZD ter Visokemu predstavniku in drugim akterjem EU (Evropska komisija, Generalni sekretariat Sveta, agencije EU, države članice EU).

V ESZD se uporabljata dve vrsti dodatka, predvsem stopnja 1 in stopnja 4. Število upravičencev je ostalo stabilno.

Odbor regij – Evropski ekonomsko-socialni odbor: S 1. marcem 2017 je bilo v Odboru regij in Evropskem ekonomsko-socialnem odboru uvedeno skupno izmensko delo za pokrivanje potrebe po stalni prisotnosti v varnostni službi. Odbor regij izplačuje dodatke štirim upravičencem (stopnja 1), EESO pa dvema (stopnja 1).

6.Proračunski odhodki po institucijah in vrstah dodatka (v EUR)

Institucija Neprekinjeno ali izmensko delo Stalna pripravljenost za delo Posebno težki delovni pogoji Skupaj Komisija 1 016 105,21 1 357 562,14 622 521,54 2 996 188,89 – od tega JRC: 260 638,58 543 164,63 595 924,90 1 399 728,11 Svet 672 443,72 201 886,92 0 874 330,64 Parlament 3 717 011,75 0 0 3 717 011,75 Sodišče 0 60 811,47 0 60 811,47 Računsko sodišče 149 853,04 14 806,32 0 164 659,36 Evropski ekonomsko-socialni odbor 8 223,32 0 0 8 223,32 Odbor regij 16 446,64 11 773,65 0 28 220,29 Evropski nadzornik za varstvo podatkov 0 0 0 0 Evropski varuh človekovih pravic 0 0 0 0 Evropska služba za zunanje delovanje 211 538,69 57 982,14 0 269 520,83 Skupaj 5 791 622,37 1 704 822,64 622 521,54 8 118 966,55

Porabljeni znesek za vse tri vrste dodatkov in za vse evropske institucije skupaj je v letu 2017 znašal 8 118 966,55 EUR (v letu 2016 pa 7 364 776,86 EUR).